CELEX: 32017D1412
Language: fi
Date: 2017-08-01 00:00:00
Title: Komission täytäntöönpanopäätös (EU) 2017/1412, annettu 1 päivänä elokuuta 2017, Euroopan parlamentin ja neuvoston direktiivin 2008/106/EY mukaisesta Fidžin tunnustamisesta merenkulkijoiden koulutus- ja pätevyyskirjajärjestelmien osalta (tiedoksiannettu numerolla C(2017) 5277) (ETA:n kannalta merkityksellinen teksti. )

3.8.2017   
            
            
               FI
            
            
               Euroopan unionin virallinen lehti
            
            
               L 202/6
            
         KOMISSION TÄYTÄNTÖÖNPANOPÄÄTÖS (EU) 2017/1412,
   annettu 1 päivänä elokuuta 2017,
   Euroopan parlamentin ja neuvoston direktiivin 2008/106/EY mukaisesta Fidžin tunnustamisesta merenkulkijoiden koulutus- ja pätevyyskirjajärjestelmien osalta
   
      
         (tiedoksiannettu numerolla C(2017) 5277)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon merenkulkijoiden vähimmäiskoulutuksesta 19 päivänä marraskuuta 2008 annetun Euroopan parlamentin ja neuvoston direktiivin 2008/106/EY (1) ja erityisesti sen 19 artiklan 3 kohdan,
   sekä katsoo seuraavaa:
   
               (1)
            
            
               Direktiivin 2008/106/EY mukaan jäsenvaltiot voivat päättää tunnustaa kolmansien maiden myöntämät merenkulkijoiden pätevyyskirjat tai -todistukset edellyttäen, että komissio on tunnustanut kyseisen kolmannen maan. Tällaisten kolmansien maiden on täytettävä kaikki vaatimukset, jotka sisältyvät Kansainvälisen merenkulkujärjestön kansainväliseen merenkulkijoiden koulutusta, pätevyyskirjoja ja vahdinpitoa koskevaan vuoden 1978 yleissopimukseen, jäljempänä ’STCW-yleissopimus’.
            
         
               (2)
            
            
               Saksa pyysi 18 päivänä helmikuuta 2011 Fidžin tunnustamista. Tämän pyynnön vuoksi komissio otti yhteyttä Fidžin viranomaisiin tehdäkseen arvioinnin Fidžin koulutus- ja pätevyyskirjajärjestelmästä, jotta voitaisiin varmentaa, täyttääkö Fidži kaikki STCW-yleissopimuksen vaatimukset ja onko asianmukaiset toimenpiteet toteutettu pätevyysasiakirjapetosten torjumiseksi. Arvioinnin ilmoitettiin pohjautuvan tuloksiin, jotka saataisiin Euroopan meriturvallisuusviraston, jäljempänä ’virasto’, Fidžillä tekemästä tosiseikkojen tarkastamisesta.
            
         
               (3)
            
            
               Komissio teki arvioinnin Fidžin koulutus- ja pätevyyskirjajärjestelmästä kesäkuussa 2013 suoritetun tarkastuksen tulosten perusteella ja huomioiden Fidžin viranomaisten syyskuussa 2014 toimittaman vapaaehtoisen korjaussuunnitelman, jota ne täydensivät joulukuussa 2014.
            
         
               (4)
            
            
               Arvioinnissa havaittiin useampia kohtia, jotka Fidžin viranomaisten olisi otettava asianmukaisella tavalla huomioon; ne liittyivät muun muassa puutteisiin kansallisissa säännöksissä, kuten puuttuviin säännöksiin eräiden kouluttajaryhmien pätevyysvaatimuksista ja riittämättömiin tai epätäydellisiin pätevyyskirjoja koskeviin vaatimuksiin sekä laadunhallintamenettelyihin.
            
         
               (5)
            
            
               Huhtikuussa 2015 komissio toimitti Fidžin viranomaisille arviointiraportin, joka perustui kesäkuussa 2013 tehdyn tarkastuksen tuloksiin ja jossa huomioitiin täydennetty korjaussuunnitelma.
            
         
               (6)
            
            
               Fidžin viranomaiset toimittivat päivitetyn korjaussuunnitelman kesäkuussa 2015.
            
         
               (7)
            
            
               Kaikkien saatujen tietojen perusteella voidaan päätellä, että Fidžin viranomaiset ovat toteuttaneet tarvittavat toimenpiteet, pätevyyskirjoja koskeviin vaatimuksiin liittyvää löydöstä lukuun ottamatta, Fidžin merenkulkijoiden koulutus- ja pätevyyskirjajärjestelmän saattamiseksi STCW-yleissopimuksen vaatimusten mukaiseksi.
            
         
               (8)
            
            
               Fidži on erityisesti hyväksynyt uutta lainsäädäntöä todettujen kansallisiin säännöksiin liittyvien puutteiden korjaamiseksi ja päivittänyt hallinnollisten ja merialan koulutuslaitostensa laadunvarmistusmenettelyjä sekä merialan koulutuslaitostensa opetussuunnitelmia ja koulutusohjelmia.
            
         
               (9)
            
            
               Komission yksiköt ovat pyytäneet Fidžin viranomaisilta selvitystä johdanto-osan 7 kappaleessa mainitusta löydöksestä, joka liittyy pätevyyskirjoja koskeviin vaatimuksiin. Löydös ei missään tapauksessa aseta positiivista yleisarviota kyseenalaiseksi.
            
         
               (10)
            
            
               Arvioinnin lopulliset tulokset osoittavat, että Fidži noudattaa STCW-yleissopimuksen vaatimuksia ja että se on toteuttanut asianmukaiset toimenpiteet pätevyysasiakirjapetosten torjumiseksi.
            
         
               (11)
            
            
               Jäsenvaltioille toimitettiin raportti arvioinnin tuloksista.
            
         
               (12)
            
            
               Tässä päätöksessä säädetyt toimenpiteet ovat meriturvallisuutta ja alusten aiheuttaman pilaantumisen ehkäisemistä käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Direktiivin 2008/106/EY 19 artiklan soveltamiseksi Fidži tunnustetaan merenkulkijoiden koulutus- ja pätevyyskirjajärjestelmien osalta.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 1 päivänä elokuuta 2017.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EUVL L 323, 3.12.2008, s. 33.